2

2

[image: ]








	2026.21.09                                                             А-9/400


«V-Industry» жауапкершілігі
шектеулі серіктестігіне 
жер қойнауын пайдалану мақсаттары 
үшін уақытша өтеулі ұзақ мерзімге 
жер пайдалану құқығын беру туралы


Қазақстан Республикасының Жер кодексіне, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңына сәйкес, жер қойнауын пайдалануға арналған 2024 жылғы 5 желтоқсандағы №64 лицензиясы, жерге орналастыру жобасын бекіту туралы 2026 жылғы 16 сәуірдегі №KZ87VBG01753591 бұйрық, облыстық жер комиссиясының 2026 жылғы 18 қыркүйектегі №10 қорытындысы негізінде, Ақмола облысының әкімдігі ҚАУЛЫ ЕТЕДІ:
1. «V-Industry» жауапкершілігі шектеулі серіктестігіне Қосшы қаласының әкімшілік шекарасында, «AKSUM» кенорнында орналасқан, жалпы ауданы 21,8069 гектарды құрайды, оның ішінде жайылымдар – 1,3055 гектар, шабындықтар – 20,4557 гектар, өзге жерлер – 0,0457 гектар, бөлінбейтін жер учаскесіне, 2034 жылғы 5 желтоқсанға дейінгі мерзімге шөгінді жыныстарды (құм-қиыршықтас қоспасын) өндіру үшін, ауыл шаруашылығы мақсатындағы жерлер санатынан уақытша өтеулі ұзақ мерзімді жер пайдалану құқығы берілсін. 
2. Осы қаулының 1-тармағында көрсетілген жер учаскесінде ауыртпалықтар мен белгіленген сервитуттар жоқ. 
3.  «V-Industry» жауапкершілігі шектеулі серіктестігі бір жыл мерзім ішінде бүлінген жерлерді рекультивациялау жобасын әзірлесін және жұмыстар аяқталғаннан кейін жерлерді әрі қарай пайдалануға жарамды күйге келтірсін. 
4. «V-Industry» жауапкершілігі шектеулі серіктестігі ауыл шаруашылығы айналымынан жерлердің алынуына байланысты ауыл шаруашылығы шығындарын 2 680 814 (екі миллион алты жүз сексен мың сегіз жүз он төрт) теңге сомасында Қазақстан Республикасы Қаржы министрлігінің Қазынашылық комитетіне (Астана қаласы) KZ24070105KSN0000000 ЖСК-ге, БИК KKMFKZ2A, КБК 201901 бойынша өтесін. 
5. «V-Industry» жауапкершілігі шектеулі серіктестігі экологиялық, санитариялық-гигиеналық және өзге де арнайы талаптар мен нормативтерді сақтасын, сондай-ақ жер асты және жер үсті коммуникацияларын салу және пайдалану кезінде уәкілетті органдар мен көршілес жер пайдаланушыларға (меншік иелеріне) кедергісіз өту және қол жеткізуді қамтамасыз етуге міндетті.
6. «V-Industry» он жұмыс күнінен кешіктірмей «Ақмола облысының ауыл шаруашылығы және жер қатынастары басқармасы» мемлекеттік мекемесімен жер учаскесіне уақытша ұзақ мерзімді өтеулі жер пайдалану туралы шарт жасасын.
7. Осы қаулының орындалуын бақылау Ақмола облысы әкімінің орынбасары М.С. Балпанға жүктелсін.
8. Осы қаулы қол қойылған күнінен бастап қолданысқа енгізіледі.

	
Ақмола облысы әкімінің	
міндетін атқарушы

         М. Балпан

